CELEX: 32005D0949
Language: et
Date: 2005-12-23 00:00:00
Title: 2005/949/EÜ: Komisjoni otsus,  23. detsember 2005 , liikide  Prunus domestica  ja  Prunus persica  (L.) Batsch,  Malus  Mill. ja  Rubus idaeus  L. paljundus- ja istutusmaterjaliga ühenduses 2002., 2003. ja 2004. aastal alustatud võrdluskatsete jätkamise kohta 2006. aastal vastavalt nõukogu direktiivile 92/34/EMÜ

28.12.2005   
            
            
               ET
            
            
               Euroopa Liidu Teataja
            
            
               L 345/28
            
         KOMISJONI OTSUS,
   23. detsember 2005,
   liikide Prunus domestica ja Prunus persica (L.) Batsch, Malus Mill. ja Rubus idaeus L. paljundus- ja istutusmaterjaliga ühenduses 2002., 2003. ja 2004. aastal alustatud võrdluskatsete jätkamise kohta 2006. aastal vastavalt nõukogu direktiivile 92/34/EMÜ
   (2005/949/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. aprilli 1992. aasta direktiivi 92/34/EMÜ puuviljade tootmiseks ettenähtud viljapuude paljundusmaterjali ja viljapuude turustamise kohta, (1)
   
   võttes arvesse komisjoni 12. detsembri 2001. aasta otsust 2001/896/EÜ, millega sätestatakse ühenduse viljapuude paljundus- ja istutusmaterjali võrdluskatsete kord vastavalt nõukogu direktiivile 92/34/EMÜ, (2) eelkõige selle artiklit 2,
   võttes arvesse komisjoni 5. septembri 2002. aasta otsust 2002/745/EÜ, millega sätestatakse ühenduse viljapuude paljundus- ja istutusmaterjali võrdluskatsete kord vastavalt nõukogu direktiivile 92/34/EMÜ, (3) eelkõige selle artiklit 3,
   võttes arvesse komisjoni 11. detsembri 2003. aasta otsust 2003/894/EÜ, millega sätestatakse liikide Prunus persica (L.) Batsch, Malus Mill. ja Rubus idaeus L. paljundus- ja istutusmaterjali ühenduse võrdluskatsete kord vastavalt nõukogu direktiivile 92/34/EMÜ, (4) eelkõige selle artiklit 3,
   ning arvestades järgmist:
   
               (1)
            
            
               Otsuses 2001/896/EÜ on sätestatud liigi Prunus domestica paljundus- ja istutusmaterjaliga võrdluskatsete tegemise kord aastateks 2002–2006 vastavalt direktiivile 92/34/EMÜ.
            
         
               (2)
            
            
               Aastatel 2002–2005 tehtud katseid tuleb jätkata 2006. aastal.
            
         
               (3)
            
            
               Otsuses 2002/745/EÜ on sätestatud liigi Prunus domestica paljundus- ja istutusmaterjaliga võrdluskatsete tegemise kord aastateks 2003–2007 vastavalt direktiivile 92/34/EMÜ.
            
         
               (4)
            
            
               Aastatel 2003–2005 tehtud katseid tuleb jätkata 2006. aastal.
            
         
               (5)
            
            
               Otsuses 2003/894/EÜ on sätestatud liikide Prunus persica (L.) Batsch, Malus Mill. ja Rubus idaeus L. paljundus- ja istutusmaterjaliga võrdluskatsete tegemise kord aastateks 2004–2008 vastavalt direktiivile 92/34/EMÜ.
            
         
               (6)
            
            
               Aastatel 2004–2005 tehtud katseid tuleb jätkata 2006. aastal,
            
         ON TEINUD JÄRGMISE OTSUSE:
   Ainus artikkel
   Ühenduses 2002. ja 2003. aastal alanud võrdluskatseid liigi Prunus domestica paljundus- ja istutusmaterjaliga jätkatakse 2006. aastal vastavalt otsusele 2001/896/EÜ ja 2002/745/EÜ.
   Ühenduses 2004. aastal alanud võrdluskatseid liikide Prunus persica (L.) Batsch, Malus Mill. ja Rubus idaeus L. paljundus- ja istutusmaterjaliga jätkatakse 2006. aastal vastavalt otsusele 2003/894/EÜ.
   
      Brüssel, 23. detsember 2005
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 157, 10.6.1992, lk 10. Direktiivi on viimati muudetud komisjoni otsusega 2005/54/EÜ (ELT L 22, 26.1.2005, lk 16).
   
      (2)  EÜT L 331, 15.12.2001, lk 95.
   
      (3)  EÜT L 240, 7.9.2002, lk 65.
   
      (4)  ELT L 333, 20.12.2003, lk 88.